چین و آمریکادا گلن یوکسک ایستک سببیله کوره‌سئل دوغال گاز توکه‌تیمی 2018ده بیر اوّلکی ایله نیسبتن تخمینن یوزده 4.6 آرتا‌راق 3.9 تریلیون مترمکعبه چیخدی.
بین الخالق انرژی آژانسی طرفین‌دن حاضیرلانان "قلوبال انرژی و کاربون گاز امیسیون‌لاری ایستاتوس راپورونا" گؤره، اؤتن ایل طبیعی گاز توکه‌تیمی بوتؤولوکده 170 میلیارد مترمکعب آرتیب.
سؤزقونوسو توکه‌تیم آرتیمی‌نین 40 میلیارد مترمکعبی کؤموردن طبیعی گازا کئچیددن ایره‌لی گلدی.
قلوبال ایستک آرتیمیندا باشی چکن ایکی اؤلکه ایسه آمریکا و چین اولدو. آمریکادا طبیعی گاز توکه‌تیمی 80 میلیارد مترمکعب، چین‌ده ایسه 42 میلیارد مترمکعب آرتیب.
گله‌جک 5 ایلده چین‌دکی طلب آرتیمی‌نین داوام ائده‌جگی نظرده توتولان راپورا گؤره، اؤلکه‌نین ایقتیصادی بؤیومه‌سی ده طبیعی گاز ایستکینی آرتیرا‌جاق.
دیگر طرف‌دن، قلوبال طبیعی گاز توکه‌تیمی‌نین آرتماسیندا آسیا ساکیت اوقیانوس بؤلگه‌سینده صنایعنین بؤیومه‌سی ایله الکتریک احتیاجی‌نین یوکسلمه‌سی و جنوبی کوره‌ده باغلانیلان نوکلئر سانتیرالار ده تأثیرلی اولدو.
بئله‌لیکله، قلوبال طبیعی گاز توکه‌تیمی کئچن ایل اوّلکی ایله موقاییسه‌ده یوزده 4.6 آرتا‌راق 3.9 تریلیون مترمکعبه چیخدی. توکه‌تیم بو یوکسلیش، 2010‌دان بو یانا باش وئرن ان بؤیوک آرتیم میقداری اولا‌راق قئیدلره کئچدی.
راپوردا عینی زامان تورکیه، آلمانیا و ایتالیا کیمی اؤلکه‌لرین طبیعی گاز توکه‌تیمی‌نین، ایستی هاوا‌لار و الکتریک اوره‌تیمینده گازین پایی‌نین آشاغی دوشمه‌سی سببین‌دن آزالدیغی و همین اؤلکه‌لرین آنبارلارین‌داکی رزرو‌لری آرتیرماق اوچون روسیا‌دان 200 میلیارد مترمکعبدن چوخ گاز ایدخال ائتدیگی قئید ائدیلیب.
